Република Србија

Општина Ражањ

Општинско веће

Број:400-325/20-01

Датум:15.10.2020

Р а ж а њ

ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ О

ОДЛУЦИ О БУЏЕТУ ОПШТИНЕ РАЖАЊ ЗА 2021.ГОДИНУ

Предлагач Одлуке: Општинско веће општине Ражањ

Предмет јавне расправе: Одлука о буџету Општине Ражањ за 2021.годину

Област планирања и спровођења јавних политика: јавне финансије

Поштовани и драги суграђани,

Општина Ражањ је у процесу планирања буџета и јавних инвестиција за 2021.годину и желимо да вас укључимо у предлагање и избор пројеката који ће бити финансирани јавним средствима како би обезбедили бољи и квалитетнији живот у нашој општини.

Предлоге можете доставити путем електронске поште на адресу [budzetrazanj@gmail.com](mailto:budzetrazanj@gmail.com), као и у писаном облику на адреси Општине Ражањ, Трг Светог Саве бр.33.

Oдлуком о буџету предвиђени су следећи капитални пројекти:

- 150.000 за израду пројектно техничке документације за препарцелацију санитарне депоније

- 2.565.000 за куповину зграда и земљишта у улици Партизанској за потребе изградње тржнице-пијаце

- за завршетак експропријације земљишта у Прасковчу за изградњу насипа поред Јужне Мораве издвојено је 200.000 динара

- за израду пројектно техничке документације у области водоснабдевања издвојено је милион динара

- за унапређење и развој саобраћаја и путне инфраструктуре (израда пројектне документације) опредељено је милион динара

Након утврђивања реалног вишка прихода почетком 2021. године, извршиће се по предлогу корисника, приоритетима,сагласно постављеним циљевима у Стратегији одрживог развоја општине Ражањ 2014-2023. година, расподела нераспоређеног вишка прихода из ранијих година за нове капиталне пројекте за које не могу да се обезбеде додатна средства из других фондова и извора.

Очекујемо да ваше предлоге, сугестије и идеје доставите на већ поменуту адресу како би узели у обзир приликом разматрања расподеле вишкова средстава почетком 2021.године. Приликом разматрања ваших идеја и предлога имаћемо у обзир постављене стратешке циљеве, приоритете и сврсисходност реализације истих.

Рок за достављање ваших предлога је 26. Октобар.

Презентација нацрта Одлуке о буџету одржаће се 28. октобра у малој сали општине Ражањ са почетком у 10 часова.

Пратеће материјале који се односе на Нацрт одлуке о буџету општине Ражањ, образложење Нацрта, као и Грађански водич кроз нацрт Одлуке о буџету можете да погледате на сајту општине Ражањ [www.razanj.org](http://www.razanj.org) у делу „Буџет“, „2021“.

Председник општине Ражањ

Добрица Стојковић